ZÁPISNICA č. 4

zo zasadnutia Akademického senátu FF UKF v Nitre
konaného dňa 8. apríla 2024

**Prítomní:** prof. PaedDr. Bernard Garaj, CSc, PhDr. Katarína Sedlárová, Mgr. Ervín Weiss, PhD., Mgr. Jalal Al-Ali, PhD., doc. Mgr. Emília Perez, PhD., PhDr. Mária Kočnerová, PhD., Mgr. Patrik Lekeš, Bc. Lucia Trégerová

**Ospravedlnení:** prof. PhDr. Peter Ivanič, PhD., doc. Mgr. Martin Boszorád, PhD., Nikola Oravcová, Mgr. Karolína Runnová

**Hostia:** prof. PhDr. Martin Hetényi, PhD., Ing. Ingrid Ráczová

AS FF UKF bol uznášaniaschopný v priebehu celého zasadnutia.

Program:

**Program zasadnutia AS FF UKF v Nitre:**

1. Otvorenie a kontrola plnenia uznesení
2. Výročná správa o hospodárení FF UKF v Nitre za rok 2023
3. Výročná správa o činnosti AS FF UKF v Nitre za rok 2023
4. Hodnotenia tvorivých zamestnancov FF UKF v  Nitre mimo rámca rozpočtových kritérií
5. Diskusia
6. Rôzne
7. Záver

Ad 1,2,3,4)

* Pán dekan prof. Hetényi zhodnotil, že rok 2023 bol náročný, ale situáciu sme zvládli vďaka šetriacim opatreniam a externým zdrojom. Ing. Ráczová podrobnejšie predstavila výročnú správu a štruktúru príjmov a výdavkov.;
* predseda AS otvoril diskusiu k výročnej správe.
* Dr. Kočnerová požiadala o priblíženie iných, zahraničných zdrojov a podnikateľskej činnosti.
* Pán dekan priblížil zmeny v hodnotení tvorivých zamestnancov a metodiku, podľa ktorej boli tabuľky hodnotenia upravené;
* Dr. Kočnerová ocenila tieto zmeny. Požiadala o explikáciu položky „Dobrovoľnícka činnosť súvisiaca so študijnými programami“. Pán dekan uviedol príklady takejto činnosti (napr. aktivity študentov z Ústav manažmentu kultúry a turizmu kulturológie a etnológie);
* predseda AS predniesol aj pripomienky členov senátu, ktorí sa nemohli zúčastniť a poslali ich e-mailom;
* doc. Perez pripomienkovala bodové hodnotenia týkajúce sa kategórií: svetový kongres, citácie a vedenie záverečných prác. Žiadalo by sa pridať aj podanie projektu ako kategóriu do hodnotenia. Dr. Kočnerová sa priklonila k pripomienkami doc. Perez.
* prof. Garaj sa vyjadril k niektorým položkám a premietnutí sa bodov do financií, keďže stál pri prvotnom vytváraní metodiky hodnotenia;
* Dr. Sedlárová do diskusie prispela niekoľkými otázkami: Odkedy by mali tieto zmeny v hodnotení platiť? Za aké obdobie? Dá sa doplniť aj kategória člena volebnej komisie pre voľby do AS, príp. člena inventarizačnej komisie? Uvažuje sa nad takýmto hodnotením aj pri nepedagogických zamestnancoch?
* pán dekan uviedol, že hodnotené obdobie je od novembra 2023 do mája 2024.

Nepedagogickí zamestnanci takého hodnotenie nemajú. Pripomienky senátu budú určite prejednané. Vedenie fakulty bude rešpektovať výsledné uznesenie senátu. Na margo otázok doc. Perez povedal, že raz ročne chce vedenie fakulty reflektovať aj aktivitu v podávaní projektov.;

* prof. Garaj dodal, že základom tohto hodnotenia sú vždy položky, ktoré majú serióznu relevanciu.

Predseda AS otvoril všeobecnú rozpravu. Pán dekan predniesol niektoré informácie z Kolégia rektora. Od júla 2024 začína rekonštrukcia ŠD Nitra. Obmedzenia budú aj na úrovni učební. Dátum zvolania akademickej obce bude upresnený. Po zasadnutí univerzitnej obce bude zvolaná akademická obec FF.

Predseda AS poďakoval vedeniu fakulty za účasť. Rozprava k bodom programu pokračovala.

Ad 5)

Do návrhu o zmenách v hodnotení tvorivých zamestnancov FF UKF, na základe diskusie členov senátu, boli:

* + doplnené kategórie: **posudky rigoróznych prác** – 9 bodov, **školiteľ dizertačnej práce** – 30 bodov;
	+ upravené kategórie: **školiteľ bakalárskej, diplomovej a záverečnej práce rozširujúceho štúdia** – z 20 na 15 bodov, **citácie** – žiada sa konkretizovať hodnotu bodu jednej citácie.

Uznesenie 9/2024/AS/FF

*Členovia AS FF UKF berú na vedomie Výročnú správu o hospodárení FF UKF v Nitre za rok 2023.*

Výsledky hlasovania:

Počet členov AS FF UKF: 12

Počet prítomných členov AS: 8

Počet kladných hlasov: 8

Počet záporných hlasov: 0

Zdržali sa hlasovania: 0

Uznesenie 10/2024/AS/FF

*Členovia AS FF UKF berú na vedomie Výročnú správu o činnosti AS FF UKF v Nitre za rok 2023.*

Výsledky hlasovania:

Počet členov AS FF UKF: 12

Počet prítomných členov AS: 8

Počet kladných hlasov: 8

Počet záporných hlasov: 0

Zdržali sa hlasovania: 0

Uznesenie 11/2024/AS/FF

 *AS FF UKF schvaľuje s úpravami návrh Hodnotenia tvorivých zamestnancov FF UKF v Nitre mimo rámca rozpočtových kritérií*

Výsledky hlasovania:

Počet členov AS FF UKF: 12

Počet prítomných členov AS: 8

Počet kladných hlasov: 8

Počet záporných hlasov: 0

Zdržali sa hlasovania: 0

Mgr. Ervín Weiss, PhD. poďakoval všetkým členom za aktívnu účasť a ukončil rokovanie AS FF UKF v Nitre.

Mgr. Ervín Weiss, PhD.
predseda AS FF UKF v Nitre

Zapísal: Mgr. Patrik Lekeš